Σημαία της Βόρειας Ρηνανίας-Βεστφαλίας

Η σημαία του κρατιδίου της Βόρειας Ρηνανίας-Βεστφαλίας έχει διαστάσεις 3:5 είτε χρησιμοποιείται από τους πολίτες (αστική σημαία) είτε από τις κυβερνητικές αρχές (κρατική σημαία). Καθιερώθηκε το 1953.

Αστική σημαία 
Η σημαία των πολιτών (Landesflagge) αποτελείται από τρεις ισομεγέθεις λωρίδες, χρώματος πράσινου (επάνω), λευκού (στη μέση) και κόκκινου (κάτω). Η επίσημη καθιέρωσή της έγινε στις 10 Μαρτίου του 1953. Ήταν ήδη σε χρήση, δύο χρόνια μετά την ίδρυση της Βόρειας Ρηνανίας-Βεστφαλίας,από το 1948.

Κρατική σημαία 
Η σημαία που χρησιμοποιούν οι κρατικές αρχές (Landesdienstflagge) επίσης καθιερώθηκε το Μάρτιο του 1953 και είναι η αστική σημαία με το έμβλημα της Βόρειας Ρηνανίας-Βεστφαλίας στη μεσαία λευκή λωρίδα. Ο θυρεός που εικονίζεται στη σημαία είναι ασύμμετρος. Βασικό μέρος του είναι ένα άλογο.

Προέλευση 
Η σημαία αποτελεί συνδυασμό των σημαίων των δύο πρώην επαρχιών της Πρωσσίας, που ενώθηκαν και δημιούργησαν το σημερινό κρατίδιο: τη Βόρεια Ρηνανία και τη Βεστφαλία.

Παρόμοιες σημαίες

Πηγές 
 H σημαία στις Σημαίες του Κόσμου.

Παραπομπές

Βλέπε επίσης 
 Έμβλημα της Βόρειας Ρηνανίας-Βεστφαλίας

Βόρεια Ρηνανία-Βεστφαλία
Βορειας Ρηνανιας